**Marunasirkku** (*Artemisiospiza belli*) on Yhdysvalloissa ja Meksikossa esiintyvä sirkkulien heimoon kuuluva varpuslintulaji.

Koko ja ulkonäkö
----------------

Marunasirkun ruumiinpituus on noin 13–15 cm. Selästään se on ruskea mustin viiruin, päälaki on väriltään harmaa. Silmien ympärillä on valkoiset renkaat ja nokasta lähtee alaspäin mustat juovat. Rinta on harmahtavan valkoinen ja sen keskellä on musta täplä. Lajin pyrstö on pitkähkö ja väriltään musta, valkoisia reunoja lukuun ottamatta. Nuoret linnut ovat väritykseltään aikuisia ruskeampia ja kauttaaltaan viiruisia.

Levinneisyys ja elinympäristö
-----------------------------

Marunasirkku pesii Washingtonista Baja Californiaan ulottuvalla alueella ja Great Basinin ylänköalueella. Talveksi laji muuttaa Kalifornian, Arizonan ja Meksikon kuiville aavikkoalueille. Lajin elinympäristöä ovat kuivat pensaikot, marunoita kasvavat alueet ja talvisin myös aavikot, joilla kasvaa pensaikkoa. Marunasirkku on sopeutunut hyvin kuivuuteen ja saa tarvitsemansa veden ravinnostaan eli hyönteisistä ja mehikasveista.

Yhdysvaltain viranomaiset luokittelevan San Clement Islandilla elävän marunasirkun alalajin *A.b. clementeae* uhanalaiseksi. Laji on aikaisemmin ollut saarella hyvinkin yleinen, mutta saarelle siirretyt vuohet ovat syöneet suuren osan saaren alkuperäisestä pensaikosta. Vuohien aiheuttaman elinympäristön vähenemisen vuoksi alalajin kanta on uhanalainen.

Ravinto
-------

Marunasirkun ravinto koostuu pääasiassa siemenistä. Laji syö useiden ruohojen, ruokojen ja pensaiden siemeniä. Lisäksi osan ravinnosta muodostavat hyönteiset, kuten heinäsirkat, kovakuoriaiset ja muurahaiset. Poikasiaan laji ruokkii hyönteisravinnolla. Lintu etsii ravintonsa maasta. Pesimäajan ulkopuolella marunasirkut etsivät ruokaa usein suurissa parvissa.

Pesintä
-------

Laji tekee pesänsä maahan tai pensaikkoon. Pesimäkauden aikana voi olla kaksi tai kolmekin pesintää. Ensimmäisen pesinnän pesä sijaitsee yleensä maassa ja myöhempien pesimäkertojen pesät pensaikossa. Naarasmarunasirkku rakentaa kuppimaisen pesän risuista, ruohoista ja puunkuoren paloista. Naaras munii kolmesta neljään vaaleansinertävää pilkullista munaa. Naaras hautoo munat yksin, mutta koiras osallistuu kuoriutuneiden poikasten ruokintaan.

Systematiikka
-------------

Geneettisen tutkimuksen perusteella marunasirkku ei ole muiden *Amphispiza*-suvun lajien lähisukulainen, ja siksi se on siirretty omaan uuteen sukuunsa *Artemisiospiza*, johon lisäksi kuuluu erilliseksi lajiksi korotettu entinen alalaji isomarunasirkku *A. nevadensis*.

Lähteet
-------

1. ↑  BirdLife International: *Artemisiospiza belli* *IUCN Red List of Threatened Species. Version 2022-2*.  2021. International Union for Conservation of Nature, IUCN, Iucnredlist.org. Viitattu 15.1.2023. (englanniksi)
2. ↑  Integrated Taxonomic Information System (ITIS): *Amphispiza belli* (TSN 179402) *itis.gov*. Viitattu 9.3.2010. (englanniksi)
3. 1 2 3  Sage Sparrow *eNature*.  Arkistoitu 16.1.2010. Viitattu 9.3.2010. (englanniksi)
4. 1 2  Sage Sparrow *BirdWeb*. Seattle Audubon Society. Viitattu 9.3.2010. (englanniksi)[vanhentunut linkki]
5. 1 2  Wesley W. Weathers, Debra Weathers: *Birds of Southern California's Deep Canyon*, s. 219. University of California Press, 1983. ISBN 978-0520047549. Kirja Googlen teoshaussa (viitattu 9.3.2010). (englanniksi)
6. 1 2  Kenn Kaufman: *Lives of North American Birds*, s. 591. Houghton Mifflin Harcourt, 2001. ISBN 978-0618159888. Kirja Googlen teoshaussa (viitattu 9.3.2010). (englanniksi)
7. ↑  *Endangered Wildlife and Plants of the World*, s. 1357. Marshall Cavendish, 2001. ISBN 9780761471943. Kirja Googlen teoshaussa (viitattu 9.3.2010). (englanniksi)
8. ↑  Klicka J, Banks RC (2011) A generic name for some sparrows (Aves: Emberizidae) Zootaxa
9. ↑  The Clements Checklist. 2012 Updates & Corrections Cornell Laboratory of Ornithology


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q792447
* Wikispecies: Artemisiospiza belli
* ABA: sagspa
* ADW: Amphispiza\_belli
* Avibase: 8787894847CF0CF8
* BirdLife: 103780113
* BOLD: 745429
* CoL: 5VSN7
* BOW: belspa2
* eBird: belspa2
* GBIF: 6100797
* GNAB: bells-sparrow
* IBC: bells-sparrow-artemisiospiza-belli
* iNaturalist: 344926
* ITIS: 997724
* IUCN: 103780113
* NatureServe: 2.902234
* NCBI: 198938
* Neotropical: belspa2
* Xeno-canto: Artemisiospiza-belli

 |

 |